

PROJEKTS uz 11.12.2024.

vēlamais datums izskatīšanai: Attīstības komitejā 11.12.2024.

domē: 27.12.2024.

sagatavotājs: Ilze Urtāne

ziņotājs: Ilze Urtāne

 LĒMUMS

Ādažos, Ādažu novadā

2024. gada 27.decembrī **Nr.**«DOKREGNUMURS»

**Par Ādažu novada domes 2018. gada 27.marta lēmuma Nr. 50** “**Par atļauju izstrādāt detālplānojuma projektu nekustamajiem īpašumiem “Slejas” un “Jaunslejas””atcelšanu**

Ādažu novada pašvaldības dome izskatīja *Vārds Uzvārds* (adrese; turpmāk Iesniedzējs) 27.11.2024. iesniegumu (reģistrēts 28.11.2024. ar Nr. ĀNP/1-11-1/24/6442) ar lūgumu atcelt Ādažu novada domes 27.03.2018. lēmumu Nr. 50 “Par atļauju izstrādāt detālplānojuma projektu nekustamajiem īpašumiem “Slejas” un “Jaunslejas””.

Izvērtējot ar iesniegumu saistītos apstākļus, tika konstatēts:

1. Ādažu novada dome 27.03.2018. pieņēma lēmumu Nr. 50 “Par atļauju izstrādāt detālplānojuma projektu nekustamajiem īpašumiem “Slejas” un “Jaunslejas””, ar kuru tika atļauts izstrādāt detālplānojumu nekustamajiem īpašumiem “Slejas” un “Jaunslejas”, Garkalnē, ar mērķi pamatot īpašumu sadalīšanu lauku apbūves zonā un ar to saistītu infrastruktūras objektu izvietošanu, ielas veidojot kā atsevišķas zemes vienības (turpmāk – Detālplānojums) un apstiprināts darba uzdevums tā izstrādei;
2. Ādažu novada dome 25.06.2019. pieņēma lēmumu Nr. 111 “Par jauna darba uzdevuma apstiprināšanu nekustamo īpašumu “Slejas” un “Jaunslejas” detālplānojumam”;
3. Ādažu novada pašvaldības dome 26.01.2022. pieņēma lēmumu Nr. 24 “Par nekustamā īpašuma “Jaunslejas” detālplānojuma darba uzdevuma derīguma termiņa pagarināšanu”, ar kuru darba uzdevuma derīguma termiņš tika noteikts līdz 26.01.2024 un tas nav pagarināts. Darba uzdevuma 7.9 punktā ir noteikts, ka, “ja divu gadu laikā no šī Darba uzdevuma apstiprināšanas datuma Ādažu novada būvvaldē nebūs iesniegts pārskats par sākumposma rezultātiem, Ādažu novada dome izskatīs jautājumu par detālplānojuma izstrādes pārtraukšanu.”
4. Teritorijā, kurā ir atļauts izstrādāt Detālplānojumu, šobrīd ietilpst 3 nekustamie īpašumi:

4.1. nekustamais īpašums “Slejas” (kadastra Nr. 8044 012 0074), kas sastāv no zemes vienībām ar kadastra apzīmējumu 8044 012 0074, 8044 012 0075 un sešām būvēm un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000198466 Iesniedzējam Nr.1;

4.2. nekustamais īpašums “Jaunslejas” (kadastra Nr. 8044 012 0080), kas sastāv no zemes vienībām ar kadastra apzīmējumu 8044 012 0594, 8044 012 0596 un 8044 012 0597 un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 730 Iesniedzējam;

4.3. nekustamais īpašums ar kadastra Nr. 8044 012 0615, kas sastāv no zemes vienības "Liepslejas", Garkalne, Ādažu pag., Ādažu nov., ar kadastra apzīmējumu 80440120595 un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000649037 *Vārds Uzvārds*. Minētā īpašuma īpašniece savu viedokli par uzsākto detālplānojumu ir izteikusi 20.02.2024. iesniegumā (reģistrēts 01.03.2024. ar Nr. ĀNP/1-11-1/24/1138.).

1. Detālplānojuma izstrāde nav uzsākta un īpašnieki neplāno tā izstrādi.
2. Līgums par Detālplānojuma izstrādi un finansēšanu nav noslēgts.
3. Pašvaldību likuma 4.panta pirmās daļas 15. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi.
4. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
5. Administratīvā procesa likuma 70.panta trešā daļa noteic, ka administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.
6. Administratīvā procesa likuma 83.pants noteic, ka iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar Administratīvā procesa likuma 85. – 88.panta noteikumiem; Administratīvo aktu atceļ ar jaunu administratīvo aktu; Administratīvo procesu no jauna var uzsākt iestāde, kurai lieta ir piekritīga, neatkarīgi no tā, kura iestāde izdevusi attiecīgo administratīvo aktu sākotnējā administratīvajā procesā.
7. Administratīvā procesa likuma 85.panta otrās daļas 2.punkts noteic, ka adresātam labvēlīgu tiesisku administratīvo aktu var atcelt tad, ja administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts.
8. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos,

pamatojoties uz iepriekš minēto un Pašvaldību likuma 4.panta pirmās daļas 15. punktu, Teritorijas attīstības plānošanas likuma 12.panta trešo daļu, Administratīvā procesa likuma 70.panta trešo daļu, 83.pantu, 85.panta otrās daļas 2.punktu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, kā arī ņemot vērā domes Attīstības komitejas 11.12.2024. atzinumu, Ādažu novada pašvaldības dome

**NOLEMJ:**

1. Atcelt Ādažu novada domes 27.03.2018. lēmumu Nr. 50 “Par atļauju izstrādāt detālplānojuma projektu nekustamajiem īpašumiem “Slejas” un “Jaunslejas”” un šādus ar Detālplānojuma izstrādi saistītus pašvaldības lēmumus:
	1. Ādažu novada domes 25.06.2019. lēmumu Nr. 111 “Par jauna darba uzdevuma apstiprināšanu nekustamo īpašumu “Slejas” un “Jaunslejas” detālplānojumam”;
	2. Ādažu novada pašvaldības domes 26.01.2022. lēmumu Nr. 24 “Par nekustamā īpašuma “Jaunslejas” detālplānojuma darba uzdevuma derīguma termiņa pagarināšanu”.
2. Uzdot pašvaldības Centrālās pārvaldes Teritorijas plānošanas nodaļai lēmumu ievietot Teritorijas attīstības plānošanas informācijas sistēmā (TAPIS) un paziņojumu par lēmumu atcelšanu publicēt pašvaldības informatīvajā izdevumā “Ādažu Novada Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Pašvaldības izpilddirektora vietniecei veikt šī lēmuma izpildes kontroli.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Īpašniekiem:

@TPN;

@IDRV

Ilze Urtāne, 29368513